দ্য ফেভারিট ২০১৮ সালে মুক্তিপ্রাপ্ত একটি ঐতিহাসিক কালো হাস্যরসাত্মক (Black comedy) চলচ্চিত্র। ইয়োর্গোস লান্থিমোস ছবিটি পরিচালনা করেছেন। ডেবোরাহ ডেভিস ও টনি ম্যাকনামারা এর চিত্রনাট্য রচনা করেছেন। যুক্তরাষ্ট্র, যুক্তরাজ্য ও আয়ারল্যান্ডের সহপ্রযোজনায় ছবিটি নির্মিত হয়। অষ্টাদশ শতাব্দীর প্রথমভাগে গ্রেট ব্রিটেনে কাহিনীর প্রেক্ষাপট গড়ে ওঠেছে। দুইজন চাচাতো বোন সারা, ডাচেস অব মার্লবোরো (র‍্যাচেল ওয়েইসজ) ও অ্যাবিগ্যালি ম্যাসামের (এমা স্টোন) সম্পর্কের সমীকরণই এ ছবিতে চিত্রিত হয়েছে। তারা রানি অ্যানের প্রিয় অনুচর হতে চায়। ২০১৭ সালের মার্চ থেকে মে মাসে ছবির প্রধান আলোক চিত্রায়ন সম্পন্ন হয়। হার্টফোর্ডশায়ারের হ্যাটফিল্ড হাউজ ও হ্যাম্পটন প্রাসাদে এটি দৃশ্যায়িত করা হয়।  ৭৫তম ভেনিস চলচ্চিত্র উৎসবে ২০১৮ সালের ৩০ আগস্ট দ্য ফেভারিট ছবিটি প্রথম দেখানো হয়। গ্র্যান্ড জুরি পুরস্কার লাভের পাশাপাশি কোলম্যান সেরা অভিনেত্রী হিসেবে ভোলপি কাপ লাভ করেন। ফক্স সার্চলাইট পিকচার্স ২০১৮ সালের ২৩ নভেম্বর যুক্তরাষ্ট্রে ছবিটি মুক্তি দেয়। ২০১৯ সালের ১ জানুয়ারি যুক্তরাজ্য ও আয়ারল্যান্ডে ছবিটি মুক্তি পায়। ১৫ মিলিয়ন ডলারের বাজেটে নির্মিত ছবিটি ৯৫ মিলিয়ন ডলার আয় করতে সক্ষম হয়।  তিন অভিনেত্রীর অভিনয়ের জন্য দ্য ফেভারিট ছবিটি সমাদৃত হয়। অস্কার পুরস্কারের জন্য ছবিটি দশটি মনোনয়ন লাভ করে। রোমা ছবিটির সাথে এটি যৌথভাবে সর্বোচ্চসংখ্যক অস্কার মনোনয়ন পায়। এটি সাতটি বাফটা পুরস্কার ও দশটি ব্রিটিশ ইন্ডিপেন্ডেন্ট ফিল্ম অ্যাওয়ার্ড (স্বাধীন চলচ্চিত্র পুরস্কার) লাভ করে। কোলম্যান সেরা অভিনেত্রী ক্যাটাগরিতে অস্কার, গোল্ডেন গ্লোব ও বাফটা পুরস্কার পান। আমেরিকান চলচ্চিত্র ইনস্টিটিউট একে বছরের সেরা দশটি চলচ্চিত্রের একটি ঘোষণা করে। ইউরোপীয় চলচ্চিত্র পুরস্কার অনুষ্ঠানেও এটি আটটি বিভাগে পুরস্কার পায়- সেরা চলচ্চিত্র, সেরা পরিচালক ও সেরা অভিনেত্রী (কোলম্যান)।  কাহিনীসংক্ষেপ thumb|left|upright|সারাহ চার্চিল, ডাচেস অব মার্লবোরো.  ১৭১১ সাল। গ্রেট ব্রিটেন ফ্রান্সের সাথে যুদ্ধরত। রানি অ্যানের শারীরিক অবস্থা তেমন ভালো না। রাষ্ট্র পরিচালনার দিকে মনোযোগ না দিয়ে তিনি হাঁস দৌড়ানো কিংবা খরগোশ নিয়ে খেলায় ব্যস্ত থাকেন। তার সহচরী, উপদেষ্টা ও গোপন প্রেমিকা সারাহ চার্চিল অ্যানের প্রতি তার প্রভাবকে কাজে লাগিয়ে কার্যত গ্রেট ব্রিটেনকে শাসন করে। তবে বিরোধীদলীয় নেতা রবার্ট হার্লে অ্যানের উপর চার্চিলের একচ্ছত্র নিয়ন্ত্রণ প্রতিষ্ঠার পথে বাধা হয়ে দাঁড়ান। যুদ্ধের অর্থায়নে সম্পত্তি কর দ্বিগুণ করার সিদ্ধান্তের তিনি তীব্র বিরোধিতা করেন।  thumb|upright|অ্যাবিগাইল ম্যাশাম.  সারাহর গরিব খুড়তুতো বোন অ্যাবিগাইল হিল কাজের সন্ধানে আগমন করে। অ্যাবিগাইলের পিতা জুয়া খেলার সময় তাকে বিক্রি করে দেয়। এতে তার অবস্থান অনেক নিচে নেমে গেছে। অ্যাবিগাইল প্রাসাদে সামান্য চাকরানি হিসেবে নিয়োগ পায়। একদিন রানিকে গোদজ্বরে ভুগতে দেখার পর অ্যাবিগাইল রানির পায়ে ভেষজ প্রয়োগ করে। সারাহর অনুমতি ব্যতীত রানির শয়নকক্ষে প্রবেশ করার জন্য প্রথমে সারাহর নির্দেশে অ্যাবিগাইলকে কষাঘাত করা হয়। কিন্তু রানির ব্যথা সেরে যাবার পর সারাহ দয়ার্দ্র হয়ে অ্যাবিগাইলকে শয়নকক্ষ পরিচালনাকারিণী হিসেবে নিয়োগ দেয়।  অভিনয়ে  এমা স্টোন (অ্যাবিগাইল ম্যাশাম) র‍্যাচেল ওয়েইসজ (সারাহ চার্চিল) নিকোলাস হোল্ট- রবার্ট হার্লে  তথ্যসূত্র  বহিঃসংযোগ           বিষয়শ্রেণী:ব্রিটিশ চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:২০১৮-এর চলচ্চিত্র বিষয়শ্রেণী:ব্রিটিশ জীবনীমূলক চলচ্চিত্র বিষয়শ্রেণী:সত্য ঘটনা অবলম্বনে নাট্য চলচ্চিত্র বিষয়শ্রেণী:লেসবিয়ান সম্পর্কিত চলচ্চিত্র বিষয়শ্রেণী:মার্কিন এলজিবিটিকিউ সম্পর্কিত চলচ্চিত্র বিষয়শ্রেণী:চলচ্চিত্রে নারী উভকামিতা বিষয়শ্রেণী:অক্সফোর্ডশায়ারে ধারণকৃত চলচ্চিত্র বিষয়শ্রেণী:মার্কিন জীবনীমূলক চলচ্চিত্র বিষয়শ্রেণী:বাফটা বিজয়ী (চলচ্চিত্র) বিষয়শ্রেণী:শ্রেষ্ঠ ব্রিটিশ চলচ্চিত্র বিভাগে বাফটা পুরস্কার বিজয়ী বিষয়শ্রেণী:সত্য ঘটনা অবলম্বনে হাস্যরসাত্মক চলচ্চিত্র বিষয়শ্রেণী:২০১০-এর দশকের ইংরেজি ভাষার চলচ্চিত্র বিষয়শ্রেণী:হার্টফোর্ডশায়ারে ধারণকৃত চলচ্চিত্র বিষয়শ্রেণী:ফিল্মফোর প্রডাকশন্সের চলচ্চিত্র বিষয়শ্রেণী:ফক্স সার্চলাইট পিকচার্সের চলচ্চিত্র বিষয়শ্রেণী:২০১০-এর দশকের মার্কিন চলচ্চিত্র বিষয়শ্রেণী:ইংরেজি ভাষার হাস্যরসাত্মক নাট্য চলচ্চিত্র বিষয়শ্রেণী:ইংরেজি ভাষার জীবনীমূলক চলচ্চিত্র